16 जून को मार्केट में लिस्ट होंगे शेयर्स, LED लाइटिंग सॉल्यूशंस प्रोवाइड करती है कंपनी
LED लाइटिंग सॉल्यूशंन प्रोवाइड कराने वाली कंपनी 'IKIO लाइटिंग लिमिटेड' का IPO इस हफ्ते ओपन होगा। इस इनिशियल पब्लिक ऑफरिंग यानी IPO के जरिए कंपनी 350 करोड़ रुपए के नए शेयर जारी करेगी। जबकि 90 लाख इक्विटी शेयरों को कंपनी के प्रमोटर ऑफर फॉर सेल
LED लाइटिंग सॉल्यूशंस प्रोवाइड कराने वाली कंपनी 'IKIO लाइटिंग लिमिटेड' का IPO इस हफ्ते ओपन होगा। इस इनिशियल पब्लिक ऑफरिंग यानी IPO के जरिए कंपनी 350 करोड़ रुपए के नए शेयर जारी करेगी। जबकि 90 लाख इक्विटी शेयरों को कंपनी के प्रमोटर ऑफर फॉर सेल (OFS) के जरिए बेचेंगे।
रिटेल निवेशक इस IPO के लिए 6 जून से 8 जून तक बोली लगा सकेंगे। 16 जून को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे।
अगर आप भी इस IPO में पैसा लगाने का प्लान बना रहे हैं तो हम आपको बता रहे हैं कि आप इसमें कितना निवेश कर सकते हैं।
मिनिमम और मैक्सिमम कितना पैसा लगा सकते हैं?
रिटेल निवेशक को मिनिमम एक लॉट यानी 52 शेयरों के लिए अप्लाई करना होगा। कंपनी ने IPO का प्राइज बैंड 270-285 रुपए प्रति शेयर रखा है। यदि आप IPO के अपर प्राइज बैंड 285 रुपए के हिसाब से 1 लॉट के लिए अप्लाई करते हैं तो आपको 14,820 रुपए लगाने होंगे। रिटेल निवेशक अधिकतम 13 लॉट के लिए बिडिंग कर सकते हैं, जिसके लिए 1,92,660 रुपए इन्वेस्ट करने होंगे।
IPO क्या होता है?
जब कोई कंपनी पहली बार अपनी कंपनी के शेयर्स को लोगों को ऑफर करती है तो इसे IPO कहते हैं। कंपनियों के द्वारा ये IPO इसलिए जारी किया जाता है जिससे वह शेयर बाजार में आ सके। शेयर बाजार में उतरने के बाद कंपनी के शेयरों की खरीदारी और बिकवाली शेयर बाजार में हो सकेगी। यदि एक बार कंपनी के शेयरों की ट्रेडिंग की इजाजत मिल जाए तो फिर इन्हें खरीदा और बेचा जा सकता है। इसके बाद शेयर को खरीदने और बेचने से होने वाले फायदे और नुकसान में भागीदारी निवेशकों की होती है।
कंपनी IPO क्यों जारी करती है?
जब किसी कंपनी को अपना काम बढ़ाने के लिए पैसों की जरूरत होती है तो वह IPO जारी करती है। ये IPO कंपनी उस वक्त भी जारी कर सकती है जब उसके पास धन की कमी हो वह बाजार से कर्ज लेने के बजाय IPO से पैसा जुटाना चाहती हैं। शेयर बाजार में लिस्टेड होने के बाद कंपनी अपने शेयरों को बेचकर पैसा जुटाती है। बदले में IPO खरीदने वाले लोगों को कंपनी में हिस्सेदारी मिल जाती है। मतलब जब आप किसी कंपनी के शेयर खरीदते हैं तो आप उस कंपनी के खरीदे गए हिस्से के मालिक होते हैं।